*Projekts*

**VALSTS SEKRETĀRU SANĀKSMES**

**PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2020. gada \_\_\_. \_\_\_\_\_\_

**.§**

**Par Latvijas rīcību, lai īstenotu Eiropas Savienības Tiesas 2019. gada 8. jūlija spriedumu lietā C-543/17 *Komisija/Beļģija***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Lai nodrošinātu Latvijas Republikas rīcības saskaņotību, atbildīgajai ministrijai papildus valsts izpildes pasākumiem iesniegt Tieslietu ministrijai paziņošanai Eiropas Komisijai šādu informāciju:

1.1. tiesību akta projekta sākotnējās ietekmes novērtējuma ziņojumu (anotāciju), ja ir pieejama sākotnējās ietekmes novērtējuma ziņojuma (anotācijas) aktuālā versija;

1.2. skaidrojošo dokumentu par Eiropas Savienību tiesību akta ieviešanu (pa tematiskajiem blokiem), ja nav pieejama sākotnējās ietekmes novērtējuma ziņojuma (anotācijas) aktuālā versija.

2. Atbildīgā ministrija šā protokollēmuma 1.1. un 1.2. apakšpunktā minēto informāciju sniedz, ja Eiropas Savienības tiesību akts tiek ieviests ar likumu un Ministru kabineta noteikumiem. Ja Eiropas Savienības tiesību akts tiek ieviests tikai ar Ministru kabineta noteikumiem, tad atbildīgā ministrija sniedz šā protokollēmuma 1.1. apakšpunktā norādīto informāciju. Ja Eiropas Savienības tiesību akts tiek ieviests tikai ar likumu, un nav pieejama šī likuma sākotnējās ietekmes novērtējuma ziņojuma (anotācijas) aktuālā versija, - tad atbildīgā ministrija sniedz šā protokollēmuma 1.2. apakšpunktā norādīto informāciju.

3. Atbildīgā ministrija šā protokollēmuma 1.1. un/vai 1.2. apakšpunktā minēto informāciju sniedz Tieslietu ministrijai par katru direktīvu no šī Valsts sekretāru sanāksmes protokollēmuma pieņemšanas dienas. Ja Eiropas Komisija lūdz rakstveidā sniegt informāciju par Eiropas Savienības normatīvajiem aktiem, kuri pārņemti pēc 2019. gada 9. jūlija līdz šā Valsts sekretāru sanāksmes protokollēmuma pieņemšanas dienai, atbildīgā ministrija sagatavo šā protokollēmuma 1.1. un 1.2. apakšpunktā norādīto informāciju un nosūta to Tieslietu ministrijai paziņošanai Eiropas Komisijai.

4. Atbildīgajām ministrijām turpināt ņemt vērā Valsts sekretāru 2017. gada 11. maija sanāksmē nolemto (protokola Nr. 18 37. § "Par korelācijas tabulu iesniegšanu Eiropas Komisijai" 2. punkts).

Valsts kancelejas direktors J. Citskovskis

Iesniedzējs:

Tieslietu ministrijas valsts sekretārs R. Kronbergs